حزب التجمع الوطنى التقدمى الوحدوى هو حزب مصرى يسارى رئيسه الحالى محمد رفعت السعيد. بيصدر الحزب جورنال " الاهالى ". إتأسس حزب التجمع لما رجع الريس أنور السادات نظام الاحزاب فى مصر و حل الإتحاد الإشتراكى العربى سنة 1976. مؤسسين الحزب كانوا مجموعه من اليساريين بيضموا الاشتراكيين و الشيوعيين و الناصريين و القومجيين العروبيين و عدد من الليبراليين. مؤسس الحزب و زعيمه كان خالد محيى الدين. حصل الحزب على كرسيين فى البرلمان المصرى فى فترة 1977-1979 لكن ماكانلهوش ولا كرسى فى فترة 1979-1984 و فى سنة 1984 ، لما اتعدل قانون البرلمان و بقى بالقايمه النسبيه ، ماقدرش يحصل على النسبه المؤهله على مستوى مصر لكن المجكمه الدستوريه اصدرت حكم بعدم دستورية الانتخاب بالقايمه النسبيه المطلقه و انحل البرلمان و اتعدل القانون و اتسمح للمستقلين بالترشح لكن برضح الحزب مانالهوش ولا كرسى لانه ماحصلش على النسبه المؤهله التعجيزيه و انحل البلرمان تانى سنة 1990 بعد ماالمحكمه الدستوريه حكمت تانى بعدم دستورية القانون و اتعملت انتخابات على النظام الفرى فقدر الحزب انه ياخد خمس كراسى فى البرلمان. فى انتخابات 1995 اخد الحزب برضه خمس كراسى زادوا لسته فى انتخابات سنة 2000 و فى سنة 2005 اخد كرسيين بس.